I Norge administreres 6 jaktkanaler i VHF-båndet av Norges Jeger- og Fiskerforbund (NJFF) på vegne av Nkom. Det kreves lisens for å bruke jaktkanalene. Tidligere måtte alle radioer registreres med serienummer, men dette er ikke lenger påkrevd siden januar 2020. Siden januar 2020 har det vært krav om at man må registrere seg med navn og betale en årlig lisensavgift til NJFF for å snakke på jaktradio. En bruker uten betalt jaktradiolisens har kun lov til å lytte på kanalene.